laion/Wikipedia-Exotic huggingface dataset:
Un Poco de Amor

Un Poco de Amor (בעברית: טיפה קטנה של אהבה, ובאנגלית: A Little Bit of Love) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-16 במאי 1996, כסינגל הרביעי מתוך האלבום. במצעדים העיקריים הגיע השיר למקום ה-11 במצעד שירי הפופ הלטיניים, ולמקום ה-1 במצעד שבוונצואלה. השיר נכתב והופק על ידי שאקירה ולואיס פרנדדו אוצ'ואה. לשיר יצאה גרסת רמיקס שנכללה באלבום הרמיקסים הראשון שלה, The Remixs. בנוסף לכך, השיר הוא בסגנון הרגאיי והפופ הלטיני. עם השיר הופיעה שאקירה בהופעות שנכללו בסיבוב ההופעות הראשון שלה, "Tour Pies Descalzos". בתחילת הקליפ ניתן לראות את שאקירה כששיערה צבוע בשחור ועלים נידפים ברוח. לאחר מכן, ניתן לראותה עולה אל הבמה ומתחילה לשיר את השיר, ואת הקהל אשר מתאסף סביבה. לאורכו של הקליפ ניתן לראות קטעים שבהם העלים עפים על שאקירה. השיר עצמו זכה להתייחסות רבה מצדה של שאקירה, כאשר הקפידה לשיר אותו בכל אחד מן המופעים שקיימה בסיבוב ההופעות הראשון שלה, "Tour Pies Descalzos". ההצלחה העיקרית של השיר התמקדה בוונצואלה, שם הגיע בשיאו למקום ה-1. מידע על השיר "Un Poco de Amor" באתר AllMusic סרטון השיר "Un Poco de Amor" באתר יוטיוב "Shakira Chart History". Billboard. נבדק ב-2017-10-06. Casa Editorial El Tiempo, LO QUE SE ESCUCHA EN LATINOAMÉRICA, El Tiempo (בספרדית) Un Poco De Amor - Shakira | Song Info | AllMusic, AllMusic plumskinz0516 (2010-07-02), SHAKIRA / UN POCO DE AMOR (the extended dancehall 12" remix), נבדק ב-2017-10-06 "Shakira -- Concert Review". The Hollywood Reporter (באנגלית). נבדק ב-2018-02-27. Shakira Tour Statistics: Tour Pies Descalzos | setlist.fm, www.setlist.fm shakiraVEVO (2012-04-06), Shakira - Un Poco de Amor, נבדק ב-2017-10-06 adrian14688 (2007-06-12), Un Poco De Amor - Shakira - Tour of the Mongoose, נבדק ב-2017-10-06
Pies Descalzos, Sueños Blancos

Pies Descalzos, Sueños Blancos (בעברית: רגליים יחפות, חלומות לבנים, ובאנגלית: Bare Feet, White Dreams) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-15 במרץ 1996, כסינגל השלישי מתוך האלבום. במצעדים העיקריים הגיע השיר למקום ה-11 במצעד שירי הפופ הלטיניים, ולמקום ה-5 במצעד המקסיקני. השיר נכתב והופק על ידי שאקירה ולואיס פרננדו אוצ'ואה. לשיר יצאה גרסה בפורטוגזית הנקראת "Pés Descalços". בנוסף, בוצע השיר במהלך המחצית השנייה של סיבוב ההופעות הרביעי שלה, "Oral Fixation Tour". עם השיר הופיעה שאקירה בפסטיבל של ויניה דל מאר, בשנת 1997. הווידאו קליפ צולם על ידי גוסטבו גרסון שצילם לזמרת קליפים רבים אחרים. בקליפ ניתן לראות אנשים רבים כשלפניהם חבושות מסיכות מבעיתות. בין לבין יש סצנות שניתן לראות כפות רגליים שבוקעות מתוך האדמה, וקומץ של אנשים אשר מנגנים בגיטרות מסביב למתרחש. על פי שאקירה הקליפ נועד לייצג את מעמדה של החברה באותה תקופה. לבסוף, ניתן לראות שאקירה כשהיא תלויה על עמוד שמתנוסס למרומים. הקליפ הועלה לערוץ ה-Vevo של שאקירה באמצע שנת 2012, כ-16 שנה לאחר תאריך יציאתו המקורי. נכון לפברואר 2020, מונה הצפיות שלו עולה על למעלה מ-25 מיליון צפיות. השיר זכה להצלחה נאה בעולם, ובשיאו הצליח להגיע אל המקום ה-5 במצעד המקסיקני. מידע על השיר "Pies Descalzos, Sueños Blancos" באתר AllMusic מידע על היצירה "Pies Descalzos, Sueños Blancos" באתר Discogs סרטון השיר "Pies Descalzos, Sueños Blancos" באתר יוטיוב "Shakira Chart History". Billboard. נבדק ב-2017-10-06. Casa Editorial El Tiempo, LO QUE ESTA SONANDO, El Tiempo (בספרדית) Pies Descalzos, Sueños Blancos - Shakira | Song Info | AllMusic, AllMusic Diego Boeira (2009-09-26), Shakira - Pés Descalços, נבדק ב-2017-10-06 shakiraVEVO (2009-10-03), Shakira - Pies Descalzos, נבדק ב-2017-10-06 festivaldevinachile (2013-10-18), Shakira, Pies Descalzos, Sueños Blancos, Festival de Viña 1997, נבדק ב-2018-11-18 shakiraVEVO (2012-04-06), Shakira - Pies Descalzos, Sueños Blancos, נבדק ב-2017-10-06 "THE 27th EDITION OF "PREMIOS LO NUESTRO" LATIN MUSIC AWARDS - Ciudad Weston Newspaper". Ciudad Weston Newspaper (בEuropean Spanish). 2015-03-29. אורכב מ-המקור ב-2018-03-24. נבדק ב-2018-07-06. thefreelibrary
Se Quiere, Se Mata

Se Quiere, Se Mata (בעברית: מה שמבוקש, נהרג, ובאנגלית: What Is Wanted, Is Killed) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-10 במרץ 1997, כסינגל השישי והאחרון מן האלבום. השיר נכתב והופק על ידי שאקירה ולואיס פרננדו אוצ'ואה. במצעדים העיקריים הגיע השיר למקום ה-8 במצעד שירי השירים הלטיניים, וה-1 במצעד שירי הפופ הלטיניים. הווידאו קליפ הנלווה של השיר צולם על ידי חואן מרטין ובנוסף, הגיע למקום הראשון במצעד של "Telhit Top 25". בקליפ ניתן לראות חפצים אשר קשורים לבית משפט, ולצדק. השיר מדבר על ההגינות השוררת בכל בן אדם, ושהצדק תמיד צריך לצאת לאור, דבר אשר מסביר את צילומו בבית משפט. הקליפ הועלה לערוץ ה-Vevo של שאקירה בשנת 2012, 15 שנים מצאתו המקורית. נכון לפברואר 2020, מונה הצפיות שלו עומד על 10 מיליון צפיות. השיר זכה להצלחה נאה בארצות הברית, כאשר נכנס שם לשני מצעדים ואף הגיע לצמרת מצעד שירי הפופ הלטיניים. מידע על השיר "Se Quiere, Se Mata" באתר AllMusic סרטון השיר "Se Quiere, Se Mata" באתר יוטיוב Pies Descalzos - Shakira | Songs, Reviews, Credits | AllMusic, AllMusic "Shakira Chart History". Billboard. נבדק ב-2017-10-06. Índice de Videos -, www.telehit.com (בספרדית) shakiraVEVO (2012-04-06), Shakira - Se Quiere, Se Mata, נבדק ב-2017-10-06 YouTube Stats of Shakira - Se Quiere, Se Mata, kworb.net "Shakira Se Quiere Se Mata Chart History". Billboard. נבדק ב-2017-10-06.
Antología

Antología (בעברית: אנתולוגיה, ובאנגלית: Anthology) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-8 בינואר 1997, כסינגל החמישי מתוך האלבום. את השיר כתבו והפיקו שאקירה ולואיס פרננדו אוצ'ואה. במצעדים העיקריים הגיע השיר למקום ה-3 במצעד השירים הלטיניים, וה-15 במצעד שירי הפופ הלטיניים. הווידאו קליפ לשיר יצא בשנת 1997, כאשר לאורכו ניתן לראות את שאקירה מופיעה על במה חשוכה בזמן שהקהל מחזיק נרות ומנופף בהם, דבר אשר מייצר אווירה שנותנת רגש לשיר. את השיר העלתה שאקירה לערוץ ה-Vevo שלה בשנת 2009, 12 שנים לאחר צאתו המקורית. נכון למרץ 2020, מונה הצפיות שלו עומד על כ-100 מיליון צפיות, דבר אשר הופך אותו לנצפה ביותר מן האלבום. השיר כמו קודמיו זכה להצלחה רבה בארצות הברית, שם נכנס לשני מצעדים. מידע על השיר "Antología" באתר AllMusic סרטון השיר "Antología" באתר יוטיוב Pies descalzos by Shakira, נבדק ב-2017-10-06 AllMusic | Record Reviews, Streaming Songs, Genres & Bands, AllMusic "Shakira Chart History". Billboard. נבדק ב-2017-10-06. "Shakira Chart History". Billboard. נבדק ב-2017-10-06. shakiraVEVO (2009-10-03), Shakira - Antologia, נבדק ב-2017-10-06 Shakira YouTube Statistics and History, kworb.net
פוליאתילן טרפתאלט

פוליאתילן טרפתאלט (באנגלית: Polyethylene terephthalate, נכתב בקיצור בעיקר PET אך גם P.E.T ,PETE או PETP מיושן או PET-P), הוא הפולימר התרמופלסטי הנפוץ ביותר של משפחת פוליאסטר. נוצר בתגובת פלמור בין אתילן גליקול וחומצה טרפטאלית. הבקבוקים הנפוצים של שתייה קלה לרוב יהיו עשויים ממנו. משמש גם לייצור סיבים ליצירת בדים ואף מפרשים קטנים. למטרה זו מוכר במותג דקרון (Dacron), בבריטניה במותג טרלין (Terylene) וברוסיה בשם לבסאן (Lavsan). רוב ייצור הפוליאתילן טרפתאלט בעולם הוא עבור סיבים סינתטיים (מעל ל-60%), כאשר שאר ה-30% מהביקוש העולמי הם עבור ייצור בקבוקי שתייה. פוליאתילן טרפתאלט נקרא PET ביחס ליישומי אריזה שונים, ובהקשר של יישומי טקסטיל הוא לרוב מכונה בשם פוליאסטר. פוליאתילן טרפתאלט מהווה את הפולימר הרביעי המיוצר ביותר בעולם, אחרי פוליאתילן (PE), פוליפרופילן (PP) ופוליוויניל כלוריד (PVC). צפיפות: 1.38 גרם לסמ"ק במצב אמורפי. מספר CAS:‏ 25038-59-9 התכה של פוליאתילן טרפתאלט מתרחשת בטווח טמפרטורות שבין 250°C ל-260°C. מדיה וקבצים בנושא פוליאתילן טרפתאלט בוויקישיתוף פוליאתילן טרפתאלט, באתר אנציקלופדיה בריטניקה (באנגלית) polyethylene terephthalate, britannica, ‏May 13, 2024 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
Estoy Aquí

Estoy Aquí (בעברית: אני פה, ובאנגלית: I'm Here) הוא סינגל הפריצה של הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-29 באוגוסט 1995, כסינגל הראשון מתוך האלבום. השיר זכה לגרסת רמיקס מאלבום הרמיקסים הראשון של הזמרת, The Remixes, ובנוסף זכה לגרסאות כיסוי רבות מצד זמרים ופזמונאים רבים. במצעדים העיקריים הגיע השיר למקום ה-2 במצעד השירים הלטיניים, ה-1 במצעד שירי הפופ הלטיניים, וה-32 במצעד סוף השנה של השירים הלטיניים. ברגע שהשיר יצא הוא זכה לביקורות מעולות מצד כל מבקרי המוזיקה אשר שיבחו את הזמרת על הכיוון שאליו בחרה ללכת, לאחר ששני אלבומיה הקודמים; Magia, וPeligro כשלו מבחינה מסחרית, והראשון מביניהם נמכר בסדר גודל של פחות מ-1,200 עותקים. את השיר כתבה שאקירה ביחד עם לואיס פרננדו אוצ'ואה, שגם הפיק את השיר ביחד איתה. השיר הוא השיר הראשון בהיסטוריה של הזמרת שזכה לקבל ווידאו קליפ, ולכן כאשר הקליפ צולם הצוות שלה והיא דאגו לכל פרט קטן. הקליפ צולם ונוהל על ידי סימון ברנד. בקליפ ניתן לראות אסם ובו ניתן לראות את שאקירה מנגנת בגיטרה, כאשר בחוץ מתחלפות עונות השנה. כל פעם עונה אחרת, כאשר בהתחלה ניתן לראות את הסתיו ואיתו את עלי השלכת שעפים ברוח, ולאחר מכן ניתן לראות את החורף, כשיורד גשם ויש אווירה קרה. מונה הצפיות של הקליפ נכון למרץ 2020, עומד על למעלה מ-75 מיליון צפיות, דבר אשר הופך אותו לשני הנצפה ביותר מן האלבום. CD single "Estoy Aquí" "Te Espero Sentada" CD single - גרסת ברזיל "Estou Aqui" רמיקס EP "Estoy Aquí" (המיקס של דה לאב & האוס) "Estoy Aquí" (גרסת הרדיו של לאב & האוס) "Estoy Aquí" (גרסה מורחבת של המועדונים) "Estoy Aquí" (גרסת הרדיו) "Estoy Aquí" (הרמיקס של מימס טימבלרו דאב) "Estoy Aquí" (המיקס של דה לאב & טירס) השיר זכה להצלחה רבה כאשר הצליח לכבוש את צמרת מצעד שירי הפופ הלטיניים. מידע על היצירה "Estoy Aquí" באתר מיוזיק בריינז מידע על השיר "Estoy Aquí" באתר AllMusic מידע על היצירה "Estoy Aquí" באתר Discogs סרטון השיר "Estoy Aquí" באתר יוטיוב D.J MEME (2014-10-21), Shakira - Estoy Aqui (DJ Meme Extended Club Mix), נבדק ב-2017-10-06 "Shakira Chart History". Billboard. נבדק ב-2017-10-06. "Shakira Chart History". Billboard. נבדק ב-2017-10-06. Nielsen Business Media Inc, Billboard, Nielsen Business Media, Inc., 1996-12-28. (באנגלית) Biography, shakira-bio.tumblr.com (באנגלית) Pies Descalzos - Shakira | Songs, Reviews, Credits | AllMusic, AllMusic shakiraVEVO (2012-04-06), Shakira - Estoy Aquí, נבדק ב-2017-10-06 YouTube Stats of Shakira - Estoy Aquí, kworb.net Shakira YouTube Statistics and History, kworb.net Shakira - Estoy Aqui, Discogs (באנגלית) Shakira - Estoy Aqui (The Remixes), Discogs (באנגלית) Univision | The #1 place to reach Hispanic America, Univision (באנגלית)(הקישור אינו פעיל) "THE 27th EDITION OF "PREMIOS LO NUESTRO" LATIN MUSIC AWARDS - Ciudad Weston Newspaper". Ciudad Weston Newspaper (בEuropean Spanish). 2015-03-29. אורכב מ-המקור ב-2018-03-24. נבדק ב-2018-03-23.
כביש 789

כביש 789 הוא כביש רוחב אזורי בדרום-מערב רמת הגולן. הכביש מתחיל בצומת כורסי ליד הכנרת ומסתיים בצומת אפיק. אורכו של הכביש הוא 14.3 ק"מ. הכביש הוקם ככביש אזורי חדש בדרום רמת הגולן, במטרה ליצור דרך חלופית לרמה בנוסף לכביש 98, בין צומת כורסי למנחת פיק. סלילתו הסתיימה ב-2001. גן לאומי כורסי נחל סמך רמת הגולן כבישי ישראל רחל הניג, ‏רמת הגולן: כביש חדש לאזה"ת בני יהודה, באתר גלובס, 12 באוגוסט 2001
Te Dejo Madrid

Te Dejo Madrid (באנגלית: I Leave You Madrid, ובעברית: אני עוזבת אותך מדריד) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. השיר יצא לאור ב-15 באוגוסט 2002, כסינגל הרביעי מתוך האלבום. למרות שיצא השיר בתור הסינגל החמישי מתוך האלבום בכמה מדינות אירופיות ב-2002, הוא לא יצא בארצות הברית. השיר הצליח בעיקר באיטליה וספרד, אך לא זכה להצלחה רבה באמריקה הלטינית. עם יציאתו נכנס השיר אל המקום ה-45 במצעד השירים הלטיניים, ה-22 במצעד שירי הפופ הלטיניים, וה-7 במצעד שבספרד. השיר נכתב על ידי שאקירה, טים מיטשל וג'ורג' נורייגה, והופק על ידי שאקירה לבדה. מילותיו של השיר מדברות על מדריד, בירתה של ספרד, ועל קרבות שוורים. בנוסף לכך, שאקירה נתבעה על ידי לוחם השוורים הספרדי ג'וליאן לופז אסקובר, הידוע יותר בשם הבמה שלו, אל ג'ולי, בטענה כי היא השתמשה בקטעים שלו ללא רשותו בווידאו קליפ הנלווה שיצא עבור השיר. הווידאו קליפ הנלווה שיצא לשיר מציג את שאקירה, כשהיא יושבת על מיטה בביתה, צופה בקרבות שוורים בטלוויזיה. לאחר מכן, היא פוצחת בריצה לעבר אצטדיון, כשמספריים גדולות בידייה, וכשהיא מגיע לשם, היא נפגשת עם לוחם השוורים. נכון לאוקטובר 2019, מונה הצפיות של הקליפ עומד על כ-15 מיליון צפיות. כמו כן, צבר השיר למעלה מ-19 מיליון השמעות בספוטיפיי. בשנת 2002 ו-2003, הופיעה שאקירה עם השיר בסיבוב ההופעות השלישי שלה, "Tour of the Mongoose". יחד עם זאת, השיר בוצע רק במדינות הדוברות ספרדית כגון, מקסיקו, צ'ילה, וקולומביה. לאחר מכן, בשנת 2006 ו-2007, הופיעה עם השיר בסיבוב ההופעות הרביעי שלה, "Oral Fixation Tour". בשנת 2010 ו-2011, הופיעה עם השיר בסיבוב ההופעות החמישי שלה, "The Sun Comes Out World Tour". השיר לא זכה להצלחה רבה, אך הצליח בשיאו להגיע אל המקום ה-7 במצעד שבספרד. מידע על הסינגל "Te Dejo Madrid" באתר מיוזיק בריינז מידע על השיר "Te Dejo Madrid" באתר AllMusic מידע על היצירה "Te Dejo Madrid" באתר Discogs סרטון השיר "Te Dejo Madrid" באתר יוטיוב Shakira - Te Dejo Madrid, Discogs (באנגלית) "Shakira Chart History". Billboard. נבדק ב-2018-01-26. "Shakira Chart History". Billboard. נבדק ב-2018-01-26. Steffen Hung, spanishcharts.com - Shakira - Te dejo Madrid, spanishcharts.com Te Dejo Madrid - Shakira | Song Info | AllMusic, AllMusic Shakira Lyrics - Te Dejo Madrid, www.azlyrics.com (באנגלית) eluniverso.com., Matador de toros ‘El Juli’ demandará a Shakira - ABR. 18, 2002 - Música - Historicos - EL UNIVERSO, www.eluniverso.com shakiraVEVO (2011-05-20), Shakira - Te Dejo Madrid (Video Version), נבדק ב-2018-01-26 YouTube Stats of Shakira - Te Dejo Madrid (Video Version), kworb.net Laundry Service, נבדק ב-2020-04-01 Shakira Average Setlists of tour: Tour of the Mongoose | setlist.fm, www.setlist.fm Casa Editorial El Tiempo, LA MANGOSTA LLEGA A BOGOTÁ, El Tiempo (בספרדית) Te Dejo Madrid - Shakira - Live at Oral Fixation Tour, 2007-09-22, נבדק ב-2018-03-23 Shakira Tour Statistics: Oral Fixation | setlist.fm, www.setlist.fm Shakira Average Setlists of tour: The Sun Comes Out World Tour | setlist.fm, www.setlist.fm
אלכסיי אברט

אלכסיי ארמולוביץ' אברט (ברוסית: Алексе́й Ермола́евич Э́верт; 4 במרץ 1857 - 10 במאי 1926) היה גנרל בצבא האימפריה הרוסית אשר פיקד על ארמיות במלחמת העולם הראשונה. אברט נולד במוסקבה ב-4 במרץ 1857 כבן למשפחת אצולה. ב-1874 סיים את בית הספר הצבאי במוסקבה, וב-1876 את המכללה הצבאית אלכסנדרוב. הוא התגייס לצבא האימפריה הרוסית והוצב ברגימנט וולינסקי של המשמר הקיסרי. הוא השתתף במלחמה העות'מאנית-רוסית (1877–1878), וב-1882 סיים את לימודיו באקדמיה של המטה הכללי. הוא הוצב במטה המחוז הצבאי מוסקבה, ובהמשך במטה הדיוויזיה ה-3. ב-1886 הועבר למחוז הצבאי ורשה, בין השנים 1899-1890 שימש כמפקד גדוד קוליבנסקי של רגימנט החי"ר ה-40, וב-1888 מונה לקצין מטה למבצעים מיוחדים של המחוז הצבאי ורשה. ב-1893 מונה לראש מטה הדיוויזיה ה-10, וב-1899 מונה למפקד רגימנט החי"ר ה-130. בין השנים 1900–1903 הוא שימש כראש מטה הקורפוסים ה-11 ה-14 וה-5. בין 1904–1905 לחם במלחמת רוסיה–יפן. בין 1908–1912 שימש כמפקד הקורפוס ה-13. ערך מורחב – מלחמת העולם הראשונה בעקבות תבוסת הצבא הרוסי בקרב קרשניק מול הצבא האוסטרו-הונגרי, הודח מתפקידו מפקד הארמייה הרביעית אנטון פון זלצה, ואברט מונה במקומו למפקד הארמייה. אברט הביס את האוסטרים בקרב גליציה, ולאחר מכן את הגרמנים בקרב על הוויסלה. הוא פיקד על הארמייה גם בשלביה הראשונים של הנסיגה הגדולה. ב-18 באוגוסט 1915 הוא הועבר לפקד על החזית המערבית, והוביל אותה במהלך הקרבות האחרונים של הנסיגה הגדולה. במרץ 1916 פתחה החזית במתקפה כושלת אשר נודעה כמתקפת אגם נארוץ', ונועדה בעיקר להפחית את הלחץ על בעלי בריתה של רוסיה הצרפתים. במהלך מתקפת ברוסילוב, הוא לא הגיש בזמן סיוע לחזית הדרום-מערבית, ובכך תרם לבלימת המתקפה. באופן כללי הוא העדיף מלחמת התשה במקום לצאת למתקפות כנגד הגרמנים והאוסטרים, והיו שטענו בזמנו שהוא משתף פעולה עמם. ב-11 במרץ 1917, הוא פרש מהצבא בעקבות מהפכת פברואר. הוא סירב לקבל פנסיה. ב-1918 הוא נעצר, כמו מלוכנים רבים אחרים, בידי הצ'קה. עקבותיו אבדו מאז. על פי הגרסה הרשמית של האנציקלופדיה הסובייטית הגדולה, הוא שוחרר ונפטר בעיר וירייה ב-10 במאי 1926 בגיל 69. על פי גרסאות אחרות לעומת זאת, הוא נורה בו במקום. אלכסיי אברט באתר "המלחמה הגדולה" (באנגלית)
שלום שוורץ (כדורגלן)

שלום (שולם) שוורץ (8 במרץ 1951 - 16 באוקטובר 2014) היה כדורגלן ישראלי ששיחק בעמדת הקשר. שיחק בנבחרת ישראל. שלום שוורץ נולד בחדרה כבן לעולים חדשים מרומניה. הוא התגורר בשכונת יוספטל הסמוכה למגרש הפועל חדרה. היה שחקן נבחרת הנוער של ישראל. הוא שיחק תחילה בהפועל חדרה ועלה איתה לליגה הלאומית, הליגה הראשונה דאז. בשנים 1978 - 1981 שיחק בהפועל חיפה, ולאחר מכן בבית"ר תל אביב. שוורץ שיחק בנבחרת ישראל במשחקי עמי אסיה בשנת 1974 שהתקיימו בטהראן, והשתתף במשחק הגמר בו הפסידה ישראל 1:0 לנבחרת אירן. כמו כן שיחק במשחקי מוקדמות אולימפיאדת מונטריאול 1976 ובמוקדמות מונדיאל 1982. בסך הכל שיחק 11 פעמים במדי נבחרת ישראל, בהם כבש שני שערים. שיחק 246 משחקים בהם כבש 36 שערים ובישל בישולים רבים. לאחר פרישתו שימש זמן מה כמאמן קבוצת הנוער. לאחר מכן פנה לעסקים: מסעדנות ואולמי אירועים. ב-2003 התמודד בבחירות למועצת העיר חדרה כראש רשימה עצמאית, נבחר לתפקיד חבר מועצה והחזיק בתיק הספורט. בחמש שנותיו האחרונות סבל ממחלת הסרטן ממנה נפטר. שוורץ היה נשוי לרחל ואב לשלושה. קבוצת הפועל חדרה נקראת החל מנובמבר 2015 על שמו, ובסמל הקבוצה שולב הכיתוב "שולם שוורץ". הקבוצה מפעילה גם את פרויקט "פרחי שלום שוורץ" שבו מתאמנים מדי שבוע ילדים בהדרכת מאמני מחלקת הנוער שלה. שלום שוורץ, באתר Transfermarkt שלום שוורץ, באתר National Football Teams שלום שוורץ, באתר FootballDatabase.eu גמר גביע אסיה לנוער 1971, באתר כאן ארכיון שמוליק כורזים, ניימאר מחדרה / על שלום שוורץ ז"ל, באתר ynet, 19 באוקטובר 2014 שלום שוורץ הלך לעולמו, באתר ההתאחדות לכדורגל בישראל, 16 באוקטובר 2014 שלום שוורץ, שחקן נבחרת ישראל לשעבר, הלך לעולמו, באתר וואלה, 16 באוקטובר 2014
מרק שבעת הימים

מרק שבעת הימים (באנגלית, ""seven seas soup"), הידוע גם בשם caldo de mariscos ("מרק פירות ים") הוא גרסה מקסיקנית של תבשיל דגים, פופולרי באזורי החוף במקסיקו. הוא בדרך כלל עשוי ממרק עוף, עגבניות, דגים או פירות ים, בתוספת פירות ים מקומיים טריים, ובדומה למרקים מקסיקניים אחרים, הוא מבושל במהירות בתוך ציר דק. William A. Orme Jr. (1985-04-14). "On the Road through Baja California". New York Times. Olivia Wu (2003-01-22). "Grand seafood soups:Dipping into coastal waters yields lusty regional fish soups". San Francisco Chronicle. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ונזכור את כולם

ונזכור את כולם הוא משפט נודע מפזמון השיר "הרעות", פרי עטו של חיים גורי. המשפט משמש לעיתים קרובות בהקשרים של זיכרון והנצחה, בייחוד של הנצחת חללי מערכות ישראל. האם התכוונתם ל... הרעות – שיר מאת חיים גורי שבו מופיע המשפט יזכור (אתר אינטרנט) – אתר אינטרנט להנצחת חללי מערכות ישראל ונזכור את כולם? (סרט) – סרט תיעודי באורך מלא, שיצא לאקרנים בשנת 2017 ומגולל את הסיפור מאחורי מרד גטו ורשה ובמיוחד את תפקידה במרד של מחתרת אצ"י פרויקט נזכור
סנאי קרקע ארקטי

סנאי קרקע ארקטי (שם מדעי: Spermophilus parryii) הוא מין של מכרסם ממשפחת הסנאיים המצוי באזור הארקטי. אורכו של הסנאי הארקטי 40 ס"מ ומשקלו הממוצע 750 גרם כשהזכרים גדולים בערך ב-100 גרם מהנקבות. הם בעלי פרווה אפורה עם פנים, בטן וגפיים זהובים-בהירים והזנב כהה. לסנאי פנים קצרות ואוזניים קטנות והזנב שמוט ולא מורם למעלה כמו שאר הסנאים. הסנאי חי באזור הארקטי שבין צפון קנדה ועד לקולומביה הבריטית ולדרום הטריטוריות הצפון-מערביות. הוא מצוי גם ברחבי אלסקה ובסיביר. תפוצתו היא בעיקר באזורי טונדרה. הסנאי ישן במחילות בחורף ומתעורר באביב. הוא ניזון מגרגרים, זרעים ופירות שונים אותם הוא אוכל כדי להתפטם לקראת החורף. הוא מכין לעצמו מזווה במאורה מכוסת העלים ובה הוא מסתתר. הסנאי הוא גם טרף חשוב לרוב החיות הארקטיות. הוא נטרף על ידי שועל אדום, שועל שלג, שונר, זאב, גרגרן, סמורים, דוב גריזלי, עיט זהוב ודורסי לילה. תת-מינים: S. p. ablusus S. p. kennicottii S. p. kodiacensis S. p. leucostictus S. p. lyratus S. p. nebulicola S. p. osgoodi S. p. parryii S. p. plesius S. p. stejnegeri מדיה וקבצים בנושא סנאי קרקע ארקטי בוויקישיתוף סנאי קרקע ארקטי, באתר ITIS (באנגלית) סנאי קרקע ארקטי, בבסיס הנתונים ARKive (באנגלית) סנאי קרקע ארקטי, באתר האנציקלופדיה של החיים (באנגלית) סנאי קרקע ארקטי, באתר GBIF (באנגלית)
Kh-29

Kh-29 (ברוסית X-29, לפי קוד דיווח נאט"ו AS-14) הוא טיל אוויר-קרקע סובייטי בעל טווח של 10-30 קילומטרים. הוא בעל ראש קרב במשקל 320 קילוגרמים וניתן להנחותו למטרה באמצעות לייזר, אור אינפרא אדום, מכ"ם אקטיבי או הנחיית טלוויזיה. הטיל מוצב לרוב על מטוסים מדגם סוחוי Su-24, סוחוי Su-30, מיג 29K וכן מטוסי סוחוי Su-25 מהדגמים T ו-TM. ייעודו העיקרי של הטיל הוא השמדת עצמים גדולים בשדה הקרב כגון מפעלים, מחסנים וגשרים, אך ניתן להטילו גם על ספינות עד למשקל 10,000 טונות, האנגרים משוריינים למטוסים וכן מסלולי המראה מבטון. תכנון ופיתוח הטיל החל בשנות השבעים על ידי קבוצת מולניה מאוקראינה, והוביל לתחמושת היחידה מסוג טיל אוויר-קרקע שהקבוצה יצרה. משרד התכנון מולניה הוקצה לטובת המירוץ לחלל וחברת וימפל המשיכה את פיתוח הטיל Kh-29. השיגור הראשון של הטיל התרחש בשנת 1976, ולאחר שיגורי מבחן ומבדקים נוספים רבים הוא הוכנס לשירות בשנת 1980. צורתו האירודינמית של הטיל Kh-29 מזכירה את צורתו של הטיל R-60 (קוד נאט"ו 'AA-8 'Aphid), שכן משרד התכנון מולינה התמקצע בייצור טילי אוויר-אוויר. יכולת הנחיית הלייזר של הטיל נלקחה מהטיל שקדם לו Kh-25 (נאט"ו AS-10) ויכולת ההנחיה מטלוויזיה מהטיל Kh-59 (נאט"ו AS-13). הטיל הושווה למקבילו האמריקאי AGM-65 מאבריק, אם כי טיל המאבריק קטן בהרבה לעומת ה-Kh-29 ושוקל פחות ממחצית ממקבילו הרוסי. הטיל מדגם Kh-29 נכנס לשירות בחיל האוויר הסובייטי בשנת 1980 ומאז יוצא למדינות רבות. בטילים מהדגם Kh-29L נעשה שימוש במעורבות הרוסית במלחמת האזרחים בסוריה בשנת 2015, טילים אלו הותקנו על מטוסים מדגם סוחוי Su-34 וסוחוי Su-24. כמו כן נעשה שימוש בטיל במלחמת האזרחים השנייה בלוב. כוחותיו של מועמר קדאפי השתמשו בטיל בגרסתו הלא-מונחית. הטילים שוגרו ממשאיות שיגור והוסרו מהם הכנפיים והמאזנות כדי להשיג יכולת לשיגור מרוחק יותר. חיל האוויר הרוסי חיל האוויר ההודי חיל האוויר האלג'יראי חיל האוויר הבלארוסי חיל האוויר הבולגרי חיל האוויר הגאורגי חיל האוויר האינדונזי חיל האוויר האיראני חיל האוויר המלזי המלכותי חיל האוויר של צבא השחרור העממי חיל האוויר הפולני חיל האוויר הסורי חיל האוויר האוקראיני חיל האוויר הפרואני חיל האוויר הונצוואלי חיל האוויר הווייטנאמי חיל האוויר הצ'כוסלובקי חיל האוויר של גרמניה המזרחית חיל האוויר ההונגרי חיל האוויר העיראקי חיל האוויר הלובי חיל האוויר הסלובקי חיל האוויר הסובייטי מדיה וקבצים בנושא Kh-29 בוויקישיתוף
פיקה שחורת-שפה

פיקה שחורת-שפה או פיקת הרמה (שם מדעי: Ochotona curzoniae) היא מין של יונק קטן ממשפחת הפיקתיים שבסדרת הארנבאים החיה באזורים הרריים במרכז אסיה. אורכה של הפיקה 25 ס"מ ומשקלה עד 140 גרם. היא מזכירה במראה קביה שמנמנה אך למעשה היא קרובת משפחה של הארנבת. היא בעלת פרווה אפורה-כסופה ומותאמת לחיים באזורים קרים וגבוהים. לפיקות ריאות מוגדלות העוזרות להם לנשום ביעילות את האוויר הדליל. הפיקה מצויה בטבע ברמת טיבט ומצויה בגבהים 3,100-5,000 מ' מעל הקרקע ברמות. הפיקה נפוצה בסין העממית, פקיסטן, הודו ונפאל והיא יכולה לחיות במגוון בתי גידול - ערבות, מדבריות ומדרונות מושלגים ועד ליערות הרריים טרופיים. הפיקות חיות בחבורות ברחבי הרמה ומתגוררות במחילות עליהן הן משגיחות היטב. כשפיקה מבחינה בסכנה היא משמיעה קריאת אזהרה ושאר הפיקות נמלטות. כשאין סכנה הן יוצאות לאכול עשבים וזרעים. בניגוד לרוב היונקים הקטנים, הן אינן ישנות שנת חורף אלא מתחממות במאורתן. הפיקות הן חיות חשובות בתחומי מחייתם: הן מהוות את מזונם העיקרי של מרבית הטורפים, כולל שועל סלעים טיבטי, זאב, דוב חום, נמר השלג, שונר, סמור, בז, עקב, חמוס ערבות וינשופיים. כמו כן משמשות מחילותיהן מגוון של עופות ושל זוחלים טיבטים. מדיה וקבצים בנושא פיקה שחורת-שפה בוויקישיתוף פיקה שחורת-שפה, באתר ITIS (באנגלית) פיקה שחורת-שפה, באתר NCBI (באנגלית) פיקה שחורת-שפה, באתר Animal Diversity Web (באנגלית) פיקה שחורת-שפה, באתר האנציקלופדיה של החיים (באנגלית) פיקה שחורת-שפה, באתר GBIF (באנגלית) פיקה שחורת-שפה באתר הרשימה האדומה של IUCN